
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 52 

10 Φεβρουάριου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων δύο κτιρίων, που 
βρίσκονται στο Δ.Δ. Βροντερού, Δήμου Πρεσπών 
Ν. Φλώρινας, φερόμενων ως ιδιοκτησίας του 
Μπουτάση Βάίου και καθορισμός ειδικών όρων 


και περιορισμών δόμησής τους. 1 

Τροποποίηση ρυμοτομικού σχεδίου του Δήμου Ιλίου 

στο Ο.Τ. 638. 2 

Άρση απαλλοτρίωσης στην ιδιοκτησία Ειρήνης Τού- 
ντα στο Ο.Τ 2152 Π.Ε 13 του εγκεκριμένου ρυμο¬ 
τομικού σχεδίου του Δήμου Αρτέμιδος. 3 


ΑΠΟΦΑΣΕΙ Σ 

Αριθμ. 13720/08 (1) 


Χαρακτηρισμός ως διατηρητέων δύο κτιρίων, που βρί¬ 
σκονται στο Δ.Δ. Βροντερού, Δήμου Πρεσπών Ν. 
Φλώρινας, φερόμενων ως ιδιοκτησίας του Μπουτά¬ 
ση Βάίου και καθορισμός ειδικών όρων και περιορι¬ 
σμών δόμησης τους. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του ν. 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως 
το άρθρο αυτό τροποποιήθηκε με το ν. 1772/1988 (ΦΕΚ 
91 Α'), συμπληρώθηκε με το άρθρο 22 του ν. 2300/1995 
(ΦΕΚ 69 Α') και αντικαταστάθηκε με το άρθρο 3 του 
ν. 2831/2000 ( ΦΕΚ 140 Α') «Τροποποίηση των διατάξεων 
του ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

• Του π.δ. 358/1986 (ΦΕΚ 158 Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

• Του π.δ. 63/2005 (ΦΕΚ Α' 98/22.4.2005) «Κωδικοποί¬ 
ηση της νομοθεσίας για την Κυβέρνηση και τα Κυβερ¬ 
νητικά Όργανα». 

• Του π.δ. 167/2005 (ΦΕΚ Α' 220/2.9.2005) «Οργανισμός 
του Υπουργείου Μακεδονίας - Θράκης». 


2. Την υπ’ αριθμ. Υ.704/19.8.1988 (ΦΕΚ 575 Β') απόφαση 
του Πρωθυπουργού, για τη μετονομασία του Υπουρ¬ 
γείου Βόρειας Ελλάδας σε Υπουργείο Μακεδονίας - 
Θράκης. 

3. Την υπ’ αριθμ. 301/15.1.2007 (ΦΕΚ 80 τ. Β') κοινή 
υπουργική απόφαση «Συγκρότηση ενιαίου διοικητικού 
τομέα και σύσταση θέσης Ειδικού Γραμματέα στο 
ΥΜΑΘ». 

4. Την από 27.11.2008 αιτιολογική έκθεση της Διεύ¬ 
θυνσης Περιβάλλοντος και Υποδομών του Υπουργείου 
Μακεδονίας-Θράκης. 

5. Την υπ’ αριθμ. ΥΜΑΘ 13720/1.12.2008 απάντηση του 
φερόμενου ως ιδιοκτήτη των κτιρίων του θέματος, με 
την οποία συμφωνεί με τα αναφερόμενα στην παρα¬ 
πάνω αιτιολογική έκθεση, αποφασίζουμε: 

1. Χαρακτηρίζουμε ως διατηρητέα τα δύο κτίρια, που 
βρίσκονται στο Δ.Δ. Βροντερού, Δήμου Πρεσπών Ν. 
Φλώρινας, φερόμενα ως ιδιοκτησίας του Μπουτάση 
Βάίου, όπως φαίνονται στο τοπογραφικό διάγραμμα 
σε κλίμακα 1:200, που θεωρήθηκε από τη Διεύθυνση 
Περιβάλλοντος και Υποδομών του Υπουργείου Μακε¬ 
δονίας-Θράκης, και που σε σμίκρυνση αντίτυπο του 
δημοσιεύεται με την απόφαση αυτή, για τους παρακάτω 
κυρίως λόγους: 

α) Τα κτίρια αυτά είναι αξιόλογα, λιθόκτιστα με την 
χαρακτηριστική παραδοσιακή δόμηση και εκφράζουν 
την αρχιτεκτονική του τόπου. 

β) Βρίσκονται σε οικισμό που σχεδόν όλα του τα κτί¬ 
ρια είναι της ίδιας δόμησης και εποχής και η διατήρηση 
τους θα συμβάλει στη διάσωση του χαρακτήρα του 
οικισμού, από τους λίγους εναπομείναντες οικισμούς 
στη περιοχή. 

2. Επιτρέπεται η αλλαγή χρήσης των κτιρίων από κα¬ 
τοικία σε παραδοσιακό ξενοδοχείο, εφόσον τηρούνται 
και οι λοιπές κατά τον νόμο προϋποθέσεις. 

3. Επιτρέπεται για την νέα λειτουργία των εν λόγω 
κτιρίων ως ξενοδοχείου η κατασκευή των απαραίτητων 
βοηθητικού χαρακτήρα κτισμάτων στο οικόπεδο τους: 

α) Ισόγειας προσθήκης, που θα συνδέει τα δύο κτί¬ 
ρια, για την διαμόρφωση της αίθουσας υποδοχής του 
ξενώνα κ.τλ. 

β) Ισόγειας προσθήκης (λεβητοστάσιο, αποθήκες κ.τ.λ.) 
κατ επέκταση κτιρίου Α', στο βόρειο, ακάλυπτο χώρο 
του οικοπέδου προς τα όρια του. Το ύψος της μονο- 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


κλινής στέγης της δε θα υπερβαίνει την στάθμη του 
δαπέδου του ορόφου του εν λόγω κτιρίου. 

γ) Ανεξάρτητου κτίσματος (μαγειρείου- εστιατορίου- 
ψησταριάς) στον ακάλυπτο χώρο του οικοπέδου σε από¬ 
σταση πέντε (5) μέτρων από τα υπάρχοντα κτίσματα. 

δ) Η αρχιτεκτονική μελέτη των βοηθητικών κτιρίων 
πρέπει να συμβαδίζει με την αρχιτεκτονική των κτιρί¬ 
ων του θέματος, ο έλεγχος θα γίνει από την αρμόδια 
Επιτροπή Αρχιτεκτονικού και Πολεοδομικού Ελέγχου 
(ΕΠΑΕ) και η έγκριση αυτής από την αρμόδια Δ/νση 
Περιβάλλοντος και Υποδομών του Υπουργείου Μακε¬ 
δονίας - Θράκης. 

4. Για λόγους στατικούς ή λειτουργικούς επιτρέπεται 
η επισκευή, ο εκσυγχρονισμός των εγκαταστάσεων, η 
στατική ενίσχυση, η εσωτερική επέμβαση στη διαρρύθ¬ 
μιση των κτιρίων, χωρίς αλλοίωση του αρχιτεκτονικού 
και μορφολογικού τους χαρακτήρα και των βασικών 
αρχών της σύνθεσής τους. 

5. Στα χαρακτηρισμένα διατηρητέα κτίρια απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων τους 
και γενικά κάθε επέμβαση που θίγει τον αρχιτεκτονικό 
χαρακτήρα τους και αλλοιώνει τη μορφή τους. 

6. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις 
των διατηρητέων κτιρίων, πλην των αναγκαίων, περι¬ 


ορισμένων διαστάσεων επιγραφών, που υποδηλώνουν 
τη χρήση τους. 

7. Γ ια κάθε επέμβαση στο εσωτερικό ή στο εξωτε¬ 
ρικό των διατηρητέων κτιρίων, για κάθε τοποθέτηση 
επιγραφών, απαιτείται ο έλεγχος της μελέτης από την 
Επιτροπή Αρχιτεκτονικού και Πολεοδομικού Ελέγχου 
(ΕΠΑΕ) και η έγκριση αυτής από την αρμόδια Δ/νση 
Περιβάλλοντος και Υποδομών του Υπουργείου Μακε¬ 
δονίας - Θράκης. 

8. Κατά της αποφάσεως αυτής μπορεί να ασκηθεί το 
ένδικο μέσο της αίτησης ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση διατάξεων 
νόμων για το Συμβούλιο της Επικράτειας». 

9. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του οικείου Ο.Τ.Α. 

10. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Θεσσαλονίκη, 26 Ιανουάριου 2009 

Ο ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

Αριθμ. οικ. 1195 (2) 

Τροποποίηση ρυμοτομικού σχεδίου του Δήμου Ιλίου 
στο Ο.Τ. 638. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του ν.δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις διατάξεις του ν. 1577/1985 (ΦΕΚ 240Α) και ειδι¬ 
κότερα του άρθρου 34. 

3. Τις διατάξεις του κώδικα Βασικής Πολεοδομικής 
Νομοθεσίας (ΦΕΚ 580 Δ' 799) και ειδικότερα τα άρθρα 
152 παρ. 6,154. 

4. Τις διατάξεις των ιδρυτικών νόμων της Νομαρχιακής 
αυτοδιοίκησης: ν. 2218/1994 (ΦΕΚ 90Α/1994) και ν. 2240/ 
1994 (ΦΕΚ 153Α71994). 

5. Τις διατάξεις του π.δ/τος 30/1996 (ΦΕΚ 21Α71996) 
«Κώδικας Νομαρχιακής Αυτοδιοίκησης», όπως τροπο¬ 
ποιήθηκε και ισχύει σήμερα. 

6. Τις διατάξεις του αρ. 90 του Κώδικα Νομοθεσίας 
για την Κυβέρνηση και τα Κυβερνητικά όργανα, που 
κυρώθηκε με το άρθρο 1 του π.δ. 63/2005 (ΦΕΚ 98Α) 
και το γεγονός ότι επιβαρύνει τον προϋπολογισμό του 
Δήμου Ιλίου για το έτος 2008 με ποσό 50.000 ευρώ 
εγγεγραμμένο στον κωδικό Κ.Α 7111.0007. 

7. Τις διατάξεις του άρθρου 29 του ν.2831/2000 (ΦΕΚ 
140Α'), όπως αντικαταστάθηκαν από το άρθρο 10 του 
ν. 3044/26.8.2002 (ΦΕΚ 197Α). 

8. Τον ισχύοντα οργανισμό Εσωτερικής Λειτουργί¬ 
ας των Υπηρεσιών της Νομαρχίας Αθηνών (ΦΕΚ 2499/ 
τ.Β731.12.2007). 

9. Την υπ’ αριθμ. 479/11.1.2008 (ΦΕΚ 55/τ.Β7ΐ8.1.2008) 
απόφαση «περί ορισμού Εντεταλμένων Συμβούλων». 

10. Τη συγκρότηση των Σ.Χ.Ο.Π. των Δ/νσεων Πολεο¬ 
δομίας με την υπ’ αριθμ. 34/30.5.2002 απόφαση Νομαρ¬ 
χιακού Συμβουλίου Αθηνών, όπως τροποποιήθηκε και 
ισχύει με την υπ’ αριθμ. 121γ/2006 απόφαση. 

11. Την υπ’ αριθμ. 912/22.1.2008 (ΦΕΚ 137Β/30.1.2008) 
απόφαση Νομάρχη Αθηνών περί μεταβίβασης αρμο¬ 
διοτήτων. 

12. Το από 18.7.1957 (ΦΕΚ 133/Δ/27.7.1957) διάταγμα ρυ¬ 
μοτομίας του Δήμου Ιλίου. 

13. Την υπ’ αριθμ. 2 της 13ης συνεδρίασης στις 15.10.2008 
γνωμοδότηση του Σ.Χ.Ο.Π.Ν.Α. 


14. Τα νόμιμα δικαιολογητικά που περιέχονται στο 
φάκελο. 

Και επειδή: 

1. Σύμφωνα με την υπ’ αριθμ. 2160/161/6.10.2008 εισή¬ 
γηση του Τμήματος Πολεοδομικού Σχεδιασμού, της Δ/ 
νσης Πολεοδομίας Δυτικού Τομέα προς το Σ.Χ.Ο.Π.Ν.Α., 
πρέπει να γίνει δεκτή η αιτούμενη τροποποίηση γιατί 
ύστερα από την μελέτη των στοιχείων του φακέλου 
διαπιστώθηκε ότι: 

α) Με την υπ’ αριθμ. 502/14.9.2006 πράξη του Δημο¬ 
τικού Συμβουλίου του Δήμου Ιλίου αποφασίστηκε η 
τροποποίηση του Ρυμοτομικού Σχεδίου, στο Ο.Τ 638 
που αφορά στην έγκριση της οδού Ξάνθου περιοχής 
Βερακέικα και το χαρακτηρισμό της ως «πεζόδρομο». 

β) Πληρούνται οι προϋποθέσεις του ν.δ. 17.7.1923 για 
τροποποίηση Ρυμοτομικού Σχεδίου. 

2. Σύμφωνα με την υπ’ αριθμ. 2 της 13ης συνεδρίασης 
στις 15.10.2008 πράξη του Σ.Χ.Ο.Π.Ν.Α. Δυτικού Τομέα, 
αυτό γνωμοδοτεί ομόφωνα για την τροποποίηση του 
Ρυμοτομικού Σχεδίου του Δήμου Ιλίου στο Ο.Τ. 638, 
που αφορά στην έγκριση της οδού Ξάνθου περιοχής 
Βερακέικα και το χαρακτηρισμό της ως «πεζόδρομο», 
για τους λόγους που αναφέρονται στην εισήγηση του 
Τμήματος Πολεοδομικού Σχεδιασμού, αποφασίζουμε: 

1. Εγκρίνεται η τροποποίηση του εγκεκριμένου Ρ.Σ. του 
Δήμου Ιλίου στο Ο.Τ. 638 , που αφορά στην έγκριση της 
οδού Ξάνθου, περιοχής Βερακέικα, και το χαρακτηρισμό 
της ως «πεζόδρομο» με συνέπεια τη δημιουργία του 
νέου Ο.Τ. 638Α, όπως φαίνεται στο τοπογραφικό διά¬ 
γραμμα του Δήμου Ιλίου σε κλίμακα 1:500 που συνοδεύει 
την απόφαση αυτή και δημοσιεύεται μαζί της. 

Επιτρέπεται η υποβολή προσφυγής στο Γενικό Γραμ- 
ματέα Περιφέρειας, μόνο για παράβαση νόμου, σύμφωνα 
με τις διατάξεις του άρθρου 69 του π.δ. 30/1996 (ΦΕΚ 
21Α/1996), όπως τροποποιήθηκε και ισχύει σε προθεσμία 
30 ημερών από τη δημοσίευσή της στην Εφημερίδα της 
Κυβερνήσεως. 

2. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 19 Δεκεμβρίου 2008 

Ο Νομάρχης 
ΙΩΑΝΝΗΣ ΣΓΟΥΡΟΣ 




ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


651 



Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 42 % 

Αριθμ. 1409/182/08 

Άρση απαλλοτρίωσης στην ιδιοκτησία Ειρήνης Τσάντα 
στο Ο.Τ 2152 Π.Ε 13 του εγκεκριμένου ρυμοτομικού 
σχεδίου του Δήμου Αρτέμιδος. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.1923 ν.δ. «περί σχεδίων 
πόλεων και κωμών του Κράτους» όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του ν. 2218/1994 «Ιδρυση Νομαρχια¬ 
κής Αυτοδιοίκησης, Τροποποίηση διατάξεων για την 
Πρωτοβάθμια αυτοδιοίκηση και την περιφέρεια και άλ¬ 
λες διατάξεις» (Φ.Ε.Κ 90/Α/13.6.1994) και τις όμοιες του 
ν. 2240/1994 «Συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις» (Φ.Ε.Κ 153/Α/16.9.1994) 
με τις οποίες ιδρύθηκαν οι Νομαρχιακές Αυτοδιοικήσεις. 

3. Του ισχύοντος Οργανισμού Εσωτερικής Λειτουργίας 
των Υπηρεσιών της Νομαρχιακής Αυτοδιοίκησης Ανατ. 
Αττικής (Φ.Ε.Κ 1068/Β/28.7.20 05). 

4. Τ ις διατάξεις του α.ν. 314/1968, όπως τροποποιήθη¬ 
καν και συμπληρώθηκαν με το ν.δ. 1018/1971. 

5. Την υπ’ αριθμ. 13933/2006 απόφαση του Διοικητικού 
Πρωτοδικείου Αθηνών. 

6. Το πρακτικό 3 της 16ης Συνεδρίας της 27.11.2008 
του ΣΧΟΠΝΑΑ. 

7. Τις διατάξεις του ν. 3044/2002 (Φ.Ε.Κ 197/Α/27.8.2008) 
άρθρο 10, παρ. 1 και 4. 


8. Τις διατάξεις του άρθρου 90 του π.δ. 63/2005 (Φ.Ε.Κ 
98/Α/2005 «Κωδικοποίηση νομοθεσίας για την κυβέρ¬ 
νηση και τα κυβερνητικά όργανα» και το γεγονός, ότι 
από τις διατάξεις αυτής της απόφασης δεν προκαλείται 
δαπάνη εις βάρος του δημοτικού προϋπολογισμού. 

9. Την υπ’ αριθμ. 1409/182/08 θετική εισήγηση της υπη¬ 
ρεσίας μας. 

10. Τις διατάξεις του ν. 1337/1983 άρθρο 8 - 9 περί 
εισφοράς σε γη, αποφασίζουμε: 

Την άρση της απαλλοτρίωσης στην ιδιοκτησία Ειρή¬ 
νης Τούντα στο Ο.Τ. 2152 Π.Ε. 13 του Δήμου Αρτέμιδος 
και την τροποποίηση του ρυμοτομικού σχεδίου στο Ο.Τ. 
2152 Π.Ε. 13 στην ιδιοκτησία Ειρήνης Τούντα από κοινό¬ 
χρηστο χώρο σε οικοδομήσιμο με την μετατόπιση των 
ρυμοτομικών και οικοδομικών γραμμών όπως απεικονί¬ 
ζεται στο συνημμένο τοπογραφικό διάγραμμα. 

Κατά της παρούσης επιτρέπεται η υποβολή προ¬ 
σφυγής στο Γενικό Γραμματέα Περιφέρειας μόνο για 
παράβαση του Νόμου, σύμφωνα με τις διατάξεις της 
παραγράφου 12 του άρθρου 18 του ν. 2218/1994 μέσα 
σε αποκλειστική προθεσμία 30 ημερών από της κοινο- 
ποιήσεως στους ενδιαφερομένους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 20 Ιανουάριου 2009 

Ο Νομάρχης 
ΛΕΩΝΙΔΑΣ ΚΟΥΡΗΣ 

